**Tirdzniecības centrs "Galerija Azur"** bija tirdzniecības centrs, kas atradās Mazajā Rencēnu ielā 1. Tas atradās blakus Slāvu tiltam, rotācijas aplim, pāri dzelzceļam atrodas bijusī Kuzņecova porcelāna un fajansa fabrika. Tirdzniecības centrs "Galerija Azur" piederēja Lietuvas uzņēmumam UAB "Šeštoji projekto bendrovė", līdz 2016. gada 2. septembrim — uzņēmumam SIA "MD Galerija Azur". 

Tirdzniecības centrs "Galerija Azur" bija oriģināls noformējuma un dizaina elementu ziņā — ēkas atklātajā iekšpagalmā aug ozols ar 1,2 metru stumbra diametru, kas kā īpašs akcents tika saglabāts tirdzniecības centra celtniecības laikā. Tirdzniecības centram bija āra autostāvvieta 960 automašīnām.

No 2019. gada centra vietā atrodas iepirkšanās centrs "Ozols", kura lielākie nomnieki ir *Rimi* hipermārkets un Latvijā lielākais *K-Senukai* veikals.

Vēsture
-------

Tirdzniecības centrs "Galerija Azur" tika atklāts 2006. gada 24. augustā. Pirms tam līdz 1920. gadiem šajā vietā atradās Dreiliņmuiža, vēlāk — dārzniecības, bet no 1976. gada līdz 2004. gadam — "AvtoVAZ tehobsluživaņije" un "LatLada" autosalons un tehniskās apkopes centrs. 2012. gada decembrī tirdzniecības centra nosaukums tika mainīts no "Galerija Azur" uz "Atrium Azur".

2016. gada 22. augustā Latvijas Konkurences padome saņēma paziņojumu par to, ka Kesko Oyj vēlas iegūt izšķirošu ietekmi pār Lietuvas uzņēmumu UAB "Šeštoji projekto bendrovė"; savukārt UAB "Šeštoji projekto bendrovė" vēlas iegādāties SIA "MD Galerija Azur", kas tirdzniecības centrā "Atrium Azur" (tagad "Galerija Azur") izīrē telpas. (2. septembrī Konkurences padome atļāva šo darījumu). 27. oktobrī reģistrēta īpašnieku maiņa, Kesko Oyj iegūstot 50 % plus 1 UAB "Šeštoji projekto bendrovė" kapitāla daļu (pārējās daļas pieder Lietuvas uzņēmumiem "Genopas B.V.", "Wabashi B.V." un "Nunica Holdings B.V."); savukārt UAB "Šeštoji projekto bendrovė" ieguva 100 % kapitāldaļu uzņēmumā SIA "MD Galerija Azur". 2. septembrī tirdzniecības centrs "Atrium Azur" nomainīja savu nosaukumu uz savu iepriekšējo nosaukumu - "Galerija Azur".

2018. gadā centrs tika slēgts, lai to pārveidotu par iepirkšanās centru "Ozols". Tas tika atklāts 2019. gadā, kura lielākais nomnieks saglabājās *Rimi* hipermārkets.

Atsauces
--------

1. ↑  «Galerija Azur / Veikali». Arhivēts no oriģināla, laiks: 2016. gada 7. decembrī. Skatīts: 2016. gada 6. decembrī.
2. 1 2  Precukatalogs.lv Archived 2016. gada 17. decembrī, *Wayback Machine* vietnē. - Tirdzniecības centrs "Galerija Azur"
3. ↑  «Vaz 2101 40. gadu jubilejas ekspedīcija | Latvijas VAZ Klubs». *www.vazi.lv*. Arhivēts no oriģināla, laiks: 2019-03-27. Skatīts: 2019-03-27.
4. ↑  «AS LatLADA». *www.latlada.lv*. Arhivēts no oriģināla, laiks: 2019-03-27. Skatīts: 2019-03-27.
5. ↑  «Беседы о Риге / Sarunas par Rīgu > АвтоВАЗтехобслуживание, Ренцену,1». *forum.myriga.info*. Arhivēts no oriģināla, laiks: 2019-03-27. Skatīts: 2019-03-27.
6. ↑  «Drīzumā izvēlēsies zemi jaunā "LatLada" autocentra būvniecībai». *TVNET* (latviešu). 2003-04-22. Skatīts: 2019-03-27.
7. ↑  Par kopīgas izšķirošas ietekmes iegūšanu pār UAB "Šeštoji projekto bendrovė" un UAB "Šeštoji projekto bendrovė" un SIA "MD Galerija Azur" apvienošanos[novecojusi saite]. Konkurences padome, 2016. gada 2. septembrī
8. ↑  «'Galerija Azur' rekonstrukcijā ieguldīs 35 miljonus eiro». *LETA* (DELFI). 2018. gada 8. augustā. Skatīts: 2020. gada 1. augustā.
9. ↑  Zane Atlāce. «Ieguldot 35 miljonus eiro, pabeigta iepirkšanās centra Ozols būvniecība». *db.lv* (Dienas Bizness), 2019. gada 30. oktobrī. Skatīts: 2020. gada 1. augustā.

Ārējās saites
-------------

* Tirdzniecības centra "Galerija Azur" mājaslapa
* *Facebook* lapa

|  |  |  |  |
| --- | --- | --- | --- |
| 

| * s
* d
* l
Tirdzniecības centri Rīgā |
| --- |
|  |
| 
* AKROPOLE Alfa
* AKROPOLE Rīga
* Augusts
* Bērnu pasaule
* *Damme*
* Dole
* *Domina Shopping*
* *Galleria Riga*
* Galerija Centrs
* Minska
* Mols
* *Olimpia*
* *Origo*
* Ozols
* Rīga Plaza
* *Sky & More*
* Spice
* Ščecina
* Titāniks
* *Zoom*

 |

 |